
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 935 

19 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση οριοθέτησηςτου Νεοχωρίτη ποταμού του 

Δήμου Οιχαλίας. 1 

Τροποποίηση του εγκεκριμένου ρυμοτομικού σχεδίου 
πόλεως Καλαμπάκας με τη δημιουργία Κ.Χ. στο 

Ο.Τ. 267. 2 

Καθορισμός χρήσης έκτασης εμβαδού 16.481 τ.μ. από 
το υπ’ αριθ. 1ε αγροτεμάχιο του αγροκτήματος Μα¬ 
νιακίου Νομού Φλώρινας για την ανέγερση σταβλι- 
κών εγκατάστασεων. 3 


ΑΠΟΦΑΣΕΙ Σ 

Αριθ. 1158 (οχ. 2300)/Τυ (1) 

Επικύρωση οριοθέτησης του Νεοχωρίτη ποταμού του 
Δήμου Οιχαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 6του Ν. 880/1979, όπως αυ¬ 
τές τροποποιήθηκαν με το άρθρο 5του Ν. 3010/2002. 

2. Το άρθρο 6 του Κτιριοδομικού Κανονισμού (απόφαση 
3046/304/3.2.1989/ΦΕΚ 55Δ'). 

3. Το με αρ. πρ. 1526/19.3.2004 έγγραφο της Δ/νσης 
Τοπ. Αυτ/σης & Δ/σης Δήμου Οιχαλίας με το οποίο μας 
στάλθηκε η μελέτη για την επικύρωση της οριοθέτησης 
του Νεοχωρίτη ποταμού του Δήμου Οιχαλίας. 

4. Τη μελέτη οριοθέτησης του υπόψη ποταμού που συ¬ 
νέταξε το μελετητικό γραφείο ΙΝΡΟΤΕΒΠΑ Ο.Ε. όπως αυ¬ 
τή ελέγχθηκε και θεωρήθηκε από την Δ/νση Τεχ/κων Υπη¬ 
ρεσιών της Νομαρχιακής Αυτοδιοίκησης Τρικάλων και 
μας υποβλήθηκε με το πιο πάνω έγγραφο. 

5. Τοτοπογραφικό διάγραμμα αποτύπωσης του υπόψη 
ποταμού το οποίο συντάχθηκε από το παραπάνω μελετη¬ 
τικό γραφείο, ελέγχθηκε και θεωρήθηκε από την Δ/νση 
Τεχ/κών Υπηρεσιών της Νομαρχιακής Αυτοδιοίκησης Τρι¬ 
κάλων, επί του οποίου έγινε καθορισμός των οριογραμ- 
μών. 


6. Την υπ’ αρ. 35/2004 (Πρακτικό στις 2.3.2004) απόφα¬ 
ση υπέρ της οριοθέτησης του Νεοχωρίτη ποταμού, η ο¬ 
ποία κρίθηκε νόμιμη με το αρ. πρ. 4907/5.4.2004 έγγραφο 
της Δ/νσης Τοπικής Αυτοδιοίκησης & Διοίκησης Ν. Τρικά¬ 
λων Περιφέρειας Θεσσαλίας. 

7. Την με αρ. πρ. 3744/2.10.2003 Περιβαλλοντική αδειο- 
δότηση της Δ/νσης Περιβάλλοντος & Χωροταξίας Περι¬ 
φέρειας Θεσσαλίας, του έργου «Διευθέτηση κοίτης Νεο¬ 
χωρίτη και αντιδιαβρωτική προστασία αυτής στη θέση «Α¬ 
γία Τριάδα του Δ.Δ. Οιχαλίας» του Δήμου Οιχαλίας στο 
Νομό Τρικάλων. 

8. Την με αρ. πρωτ. 574/17.3.2003 Περιβαλλοντική αδει- 
οδότηση της Δ/νσης Περιβάλλοντος & Χωροταξίας Περι¬ 
φέρειας Θεσσαλίας, του έργου «Διευθέτηση κοίτης Νεο¬ 
χωρίτη και αντιδιαβρωτική προστασία αυτής στη θέση 
■«Γέφυρατου Δ.Δ. Οιχαλίας»του Δήμου Οιχαλίας στο Νο¬ 
μό Τρικάλων. 

9. Την με αρ. πρ. 2265/7.6.2004 απόφαση έγκρισης Πε¬ 
ριβαλλοντικών Όρων της Δ/νσης Περιβάλλοντος & Χωρο¬ 
ταξίας Περιφέρειας Θεσσαλίας, για το έργο «Διευθέτηση 
κοίτης Νεοχωρίτη και αντιδιαβρωτική προστασία αυτής 
στη θέση «Παλιαμάνα του Δ.Δ. Οιχαλίας» του Δήμου Οι- 
χαλίας στο Νομό Τρικάλων. 

10. Το γεγονός ότι δεν έχουν επί του παρόντος κατα¬ 
σκευαστεί τα απαιτούμενα υδραυλικά έργα, για την υλο¬ 
ποίηση των εν λόγω οριστικών οριογραμμών του ποτα¬ 
μού. 

11. Την με αρ. πρ. 5742/4.9.2003 απόφαση του Γ. Γ. Πε¬ 
ριφέρειας Θεσσαλίας «Εξουσιοδότηση Προϊσταμένου 
Δ.Δ.Ε. Περιφέρειας Θεσσαλίας για υπογραφή εγγράφων 
κ.τ.λ.», αποφασίζουμε: 

Επικυρώνουμε τις οριογραμμές του Νεοχωρίτη ποτα¬ 
μού Δήμου Οιχαλίας του Νομού Τρικάλων, όπως αυτές 
καθορίστηκαν από την Δ/νση Τεχνικών Υπηρεσιών της 
Νομαρχιακής Αυτοδιοίκησης Ν. Τρικάλων και φαίνονται 
στο τοπογραφικό διάγραμμα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λάρισα, 21 Ιουνίου 2004 

Ο Γενικός Γραμματέας Περιφέρειας 
ΦΩΤΗΣ ΓΚΟΥΠΑΣ 

Αριθ. 2935 (2) 

Τροποποίηση του εγκεκριμένου ρυμοτομικού σχεδίου 
πόλεως Καλαμπάκας με τη δημιουργία Κ.Χ. στο Ο.Τ. 
267. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.1923, (ΦΕΚ228Α') «περίσχεδίωνπόλεωνκ.λπ.»όπως 
τροποποιήθηκαν και συμπληρώθηκαν μεταγενέστερα. 

2. Τις διατάξεις του άρθρου 29 του Ν. 2831/2000 (Φ.Ε.Κ. 
140 Α') «περί τροποποίησης του Γενικού Οικοδομικού Κα¬ 
νονισμού (Ν. 1577/1985) και άλλων διατάξεων». 

3. Τις διατάξεις του άρθρου 10 παρ. 1,4, 5 του Ν. 3044/ 
2002 (Φ.Ε.Κ. 197 Α/27.8.2002) «περί Μεταφοράς Συντε¬ 
λεστή Δόμησης και ρυθμίσεις άλλων θεμάτων». 

4. Τις διατάξεις του Ν.3200/55 «Περί διοικητικής αποκε- 
ντρώσεως», όπως τροποποιήθηκαν και συμπληρώθηκαν 
μετοΝ.Δ/γμα 732/1970. 

5. Τις διατάξεις του Ν. 2218/1994 (ΦΕΚ90Α713.6.1994) 
«Ίδρυση νομαρχιακής αυτοδιοίκησης τροποποίησή δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις» όπως συμπληρώθηκε με τις 
διατάξεις του Ν. 2240/1994 (ΦΕΚ 153 Α'/16.9.1994). 

6. Την με αρ. 3594/11.8.1988 Απόφαση «Έγκριση 
Π.Μ.Α. του εγκεκριμένου ρυμ. σχεδίου Καλαμπάκας». 

7. Την υπ’ αρ. 2358/23.7.1998 Απόφαση Νομάρχη «Έ¬ 
γκριση πράξης εφαρμογής σχεδίου πόλεως Καλαμπά¬ 
κας». 


8. Την υπ’ αριθ. 336/29.12.2003 απόφαση του Δημοτι¬ 
κού Συμβουλίου Δήμο Καλαμπάκας. 

9. Το υπ’ αριθ. 6340/14.7.2004 έγγραφο του Δήμου Κα¬ 
λαμπάκας. 

10. Την υπ’ αριθ. 2473/20.7.2004 θετική έγγραφη εισή¬ 
γηση της Δ/νσης Πολ/μίας και Βερ/νιος προς το ΣΧΟΠ. Ν. 
Τρικάλων. 

11. Την υπ’ αριθ. Ιη/πρ. 7Ο/25.8.2004 θετική γνωμοδό¬ 
τηση του ΣΧΟΠ και επειδή 

με την τροποποίηση μετατρέπεται σε Κ.Χ. με πεζόδρο- 
μο, δημοτικό οικόπεδο που παρέμεινε αδιάθετο με την 
πράξης εφαρμογής και εξυπηρετούνται ανάγκες της πό¬ 
λης και τα παρακείμενα οικόπεδα αποκτούν πρόσωπο σε 
Κοινόχρηστο Χώρο, αποφασίζουμε:' 

Εγκρίνεται η τροποποίηση του εγκεκριμένου σχεδίου 
πόλεως Καλαμπάκας στο Ο.Τ. 267 με τη δημιουργία Κοι¬ 
νόχρηστου Χώρου με πεζόδρομο όπως φαίνεται στο συ¬ 
νημμένο σχεδιάγραμμα σε κλίμακα 1:500 το οποίααποτε- 
λεί αναπόσπαστο μέρος της παρούσας. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του προϋπολογισμού του Δήμου Κα¬ 
λαμπάκας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 23 Σεπτεμβρίου 2004 

Ο Νομάρχης 
ΗΛΙΑΣ ΒΛΑΧΟ ΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3715 (3) 

Καθορισμός χρήσης έκτασης εμβαδού 16.481 τ.μ. απότο 
υπ’ αριθ. 1ε αγροτεμάχιο του αγροκτήματος Μανιακί¬ 
ου Νομού Φλώρινας για την ανέγερση σταβλικών ε- 
γκατάστασεων. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις δ/ξεις του άρθρου 3 του Ν. 1512/1985. 

2. Το υπ’ αρ. 11975/3.1.2003 έγγραφο της Περιφέρειας 
Δυτικής Μακεδονίας, ΤμήμαΤοπ. Αυτ/σης και Ν.Π.Δ.Δ. με 
το οποίο ζητείται ο καθορισμός χρήσης για την ανέγερση 
σταβλικών εγκαταστάσεων στο αγρόκτημα Φαραγγιού. 

3. Την υπ’ αρ. 24008/28.8.2003 Πράξη Χαρακτηρισμού 
τηςΔ/νσης Δασών Ν. Φλώρινας. 

4. Το υπ’ αρ. 8568/4.4.2003 έγγραφο της Δ/νσης Γεωρ¬ 
γίας Ν. Φλώρινας. 

5. Το υπ’ αρ. 52/13.1.2003 έγγραφο της Δ/νσης Υγείας 
Ν. Φλώρινας. 

6. Το υπ’ αρ. 122/5.2.2003 έγγραφο της 11ης Εφορείας 
Βυζαντινών Αρχαιοτήτων. 

7. Το υπ’ αρ. 41/17.3.2003 έγγραφο της ΙΖ' Εφορείας 
Προϊστορικών και Κλασικών Αρχαιοτήτων. 

8. Την υπ’ αρ. 17/2003 Απόφαση του Δημοτικού Συμ¬ 
βουλίου Φιλώτα. 

10. Την από 24.9.2004 θετική γνωμοδότηση του συμ¬ 
βουλίου Χ.Ο.Π. Ν. Φλώρινας, πρακτικό 3ο, πράξη 7η. 


11. Το γεγονός ότι για το υπ’ αρ. 1ε αγροτεμάχιο του α¬ 
γροκτήματος Μανιακίου Νομού Φλώρινας δεν υπάρχει 
καθορισμένη χρήση γης. 

12. Την υπ’ αρ. 5/7.1.2003 Απόφαση Νομάρχη Φλώρινας 
με θέμα «Ορισμός Βοηθού Νομάρχη», αποφασίζουμε: 

Τον καθορισμό χρήσης έκτασης με στοιχεία Α Δ Ε Θ I Κ 
Η Ζ Γ Β Ασυνολικού εμβαδού 16.481τ.μ. απότο υπ’αρ. 1ε 
τεμάχιο του αγροκτήματος Μανιακίου όπως αυτή φαίνο¬ 
νται στο τοπογραφικό διάγραμμα που συνοδεύει την πα¬ 
ρούσα, ως χώρο ανέγερσης σταβλικών εγκαταστάσεων, 
προκειμένου να εγκατασταθούν σε αυτό μέχρι είκοσι (20) 
ισοδύναμα ζώα. 

Ο καθορισμός της χρήσης της έκτασης γίνεται προκει¬ 
μένου ναπαραχωρηθεί αυτή κατά τις δ/ξειςτου άρθρου 3 
του Ν. 1512/1985. 

Από τις δ/ξεις της απόφασης αυτής δεν προκαλείται δα¬ 
πάνη σε βάρος κρατικού ή δημοτικού προϋπολογισμού. 

Η ισχύς της απόφασης αυτής αρχίζει από την ημέρα δη¬ 
μοσίευσης στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Φλώρινα, 28 Σεπτεμβρίου 2004 

Ο Νομάρχης κ.α.α. 

Ο Βοηθός Νομάρχης 
ΓΕΩΡΓΙΟΣ ΚΑΛΑΪΤΖΙΔΗΣ 

ΔΙΑΝΟΜΗ 1 
ΑΝΑΜΟΡΦΩΣΕ 1961 

I. (ΦΛΩΡΙΝΗΣ) 

